ข้อบัญญัติองค์การบริหารส่วนตำบลหนองไทรเรื่อง การบริหารกิจการและบำรุงรักษาระบบประปาหมู่บ้านพ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลหนองไทรว่าด้วยการบริหารกิจการและบำรุงรักษาระบบประปาหมู่บ้านอาศัยอำนาจตามความนัยมาตรา๖๘ (๑) มาตรา ๗๑ พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมถึงโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบกับข้อ๖ ข้อ ๑๑ ข้อ ๒๑ วรรคสอง ข้อ ๒๒ ข้อ ๓๕ ของระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘ องค์การบริหารส่วนตำบลหนองไทร โดยความเห็นชอบสภาองค์การบริหารส่วนตำบลหนองไทรและนายอำเภอพุนพินจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองไทรเรื่อง การบริหารกิจการและบำรุงรักษาระบบประปาหมู่บ้าน พ.ศ. ๒๕๖๐ข้อ๒ ข้อบัญญัตินี้ใช้บังคับในเขตองค์การบริหารส่วนตำบลหนองไทรนับแต่วันถัดจากวันที่ประกาศไว้โดยเปิดเผยณ ที่ทำการองค์การบริหารส่วนตำบลหนองไทรข้อ๓ ให้นายกองค์การบริหารส่วนตำบลหนองไทรเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๔ ในข้อบัญญัตินี้ระบบประปาหมู่บ้านหมายความว่า ระบบประปาซึ่งเป็นทรัพย์สินขององค์การบริหารส่วนตำบลหนองไทร แต่ไม่หมายความรวมถึงระบบประปาที่อยู่ในความรับผิดชอบของการประปาส่วนภูมิภาคการประปานครหลวง หรือกิจการประปาระบบหลักที่องค์การบริหารส่วนตำบลหนองไทรจัดตั้งขึ้นเพื่อให้บริการประชาชนและอยู่ภายใต้การบริหารจัดการขององค์การบริหารส่วนตำบลหนองไทรการบริหารกิจการประปา หมายความว่า การจัดการ การบริหาร ระบบการผลิต การใช้น้ำการควบคุมดูแลระบบประปาในเชิงธุรกิจตามแผนการพาณิชย์ หรืองานกิจการประปาที่การประปาดำเนินงานเองแล้วเรียกเก็บค่าธรรมเนียมค่าบริการจากผู้ใช้น้ำ โดยมีการแสวงผลกำไรเพื่อนำมาใช้จ่ายเป็นเงินทุนในกิจการประปานั้นหมู่บ้าน หมายความว่า หมู่บ้านหรือชุมชนที่อยู่ในเขตองค์การบริหารส่วนตำบลหนองไทรตามหลักเกณฑ์การแบ่งเขตการปกครองของกระทรวงมหาดไทยแหล่งน้ำดิบ หมายความว่า แหล่งน้ำใต้ดินหรือแหล่งน้ำผิวดินที่ใช้สำหรับผลิตระบบประปาหมู่บ้านสมาชิกผู้ใช้น้ำ หมายความว่า ผู้ที่ยื่นความประสงค์ใช้น้ำประปาหมู่บ้าน โดยต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการการงดจ่ายน้ำ หมายถึง การที่การประปางดการจัดส่งหรือจำหน่ายน้ำให้แก่ผู้ใช้น้ำจะเป็นไม่ว่าลักษณะหรือวิธีใดก็ตามอันทำให้ผู้ใช้น้ำไม่สามารถใช้น้ำได้ต่อไปเป็นการถาวรหรือชั่วคราวมาตรวัดน้ำ หมายถึง เครื่องมือหรืออุปกรณ์ที่การประปาได้ติดตั้งให้กับผู้ใช้น้ำเพื่อวัดปริมาตรน้ำท่อเมน หมายถึง ท่อจ่ายน้ำหลักที่ได้ติดตั้งจากแหล่งน้ำไปยังหมู่บ้านหรือชุมชนต่างๆท่อภายนอก หมายถึง ท่อที่เชื่อมต่อระหว่างท่อเมนกับมาตราวัดน้ำท่อภายใน หมายถึง ท่อที่เชื่อมต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารพักอาศัยของผู้ใช้น้ำอุปกรณ์ หมายถึง สิ่งของที่ใช้เพิ่มประโยชน์ในการจัดส่งหรือจำหน่ายน้ำประปาให้แก่ผู้ใช้น้ำประตูน้ำ หมายถึง เครื่องปิดเปิดน้ำที่ติดตั้งอยู่บริเวณหน้าหรือหลังมาตรวัดน้ำคณะกรรมการ หมายความว่า คณะกรรมการบริหารกิจการและบำรุงรักษาระบบประปาหมู่บ้านที่ได้รับการเลือกตั้งจากสมาชิกผู้ใช้น้ำประปาให้ทำหน้าที่บริหารกิจการและบำรุงรักษาระบบประปาหมู่บ้านประธานกรรมการ หมายความว่า ประธานกรรมการบริหารกิจการและบำรุงรักษาระบบประปาหมู่บ้านองค์การบริหารส่วนตำบลหมายความว่า องค์การบริหารส่วนตำบลหนองไทรเจ้าพนักงานท้องถิ่นหมายความว่า นายกองค์การบริหารส่วนตำบลหนองไทรข้อ๕ ให้กำหนดชื่อของระบบประปาหมู่บ้านเป็นแนวทางเดียวกันดังนี้ระบบประปาหมู่บ้านหนองไทรข้อ๖ องค์การบริหารส่วนตำบลหนองไทร เจ้าของกิจการประปาหมู่บ้านเป็นผู้ดำเนินการให้มีการเลือกตั้งคณะกรรมการให้แล้วเสร็จภายใน๓๐ วันนับแต่วันที่ข้อบัญญัตินี้มีผลบังคับใช้หมู่บ้านใดที่มีคณะกรรมการอยู่ก่อนที่ข้อบัญญัติองค์การบริหารส่วนตำบลหนองไทรนี้มีผลบังคับใช้ให้คณะกรรมการคงดำรงตำแหน่งต่อไปเท่าที่จะครบวาระ แต่ไม่เกินหนึ่งร้อยแปดสิบวันและให้มีการเลือกคณะกรรมการตามข้อ๗ ภายใน ๓๐ วันนับแต่วันที่ครบกำหนดนั้นหมวด ๒คณะกรรมการบริหารกิจการและบำรุงรักษาระบบประปาหมู่บ้าน ข้อ๗ ให้มีคณะกรรมการบริหารกิจการและบำรุงรักษาระบบประปาหมู่บ้านโดยมาจากการเลือกตั้งจากสมาชิกผู้ใช้น้ำของระบบประปาหมู่บ้านแห่งนั้น ๆ โดยมีจำนวนกรรมการตามที่สมาชิกผู้ใช้น้ำส่วนใหญ่กำหนดทั้งนี้ ให้พิจารณาจากปริมาณงานหรือจำนวนผู้ใช้น้ำแต่ต้องไม่น้อยกว่า๗ คน ประกอบด้วย ประธานกรรมการ รองประธานกรรมการ เหรัญญิก กรรมการจำนวน ๓ คน และเลขานุการโดยให้คณะกรรมการคัดเลือกกันเองและให้ประธานกรรมการเป็นผู้แทนของคณะกรรมการและให้ประธานกรรมการเป็นผู้แทนของคณะกรรมการให้คณะกรรมการตามวรรคหนึ่งมีอำนาจหน้าที่ดังนี้(๑)วางระเบียบข้อบังคับในการบริหารกิจการประปา โดยความเห็นชอบขององค์การบริหารส่วนตำบลหนองไทรและต้องไม่ขัดและแย้งกับข้อบัญญัตินี้(๒)บริหารกิจการประปาให้เป็นไปตามข้อบัญญัตินี้ ให้เกิดความก้าวหน้าและบริการประชาชนได้อย่างทั่วถึงและเพียงพอ(๓)พิจารณาอนุญาตหรืองดจ่ายน้ำให้แก่สมาชิก โดยคำนึงถึงประโยชน์ของกิจการประปาเป็นหลักแต่การงดจ่ายน้ำให้แก่สมาชิกผู้ใช้น้ำต้องได้รับความเห็นชอบจากองค์การบริหารส่วนตำบลหนองไทรเว้นแต่กรณีตามข้อ ๓๔(๔) จัดทำรายงานผลการดำเนินงานให้องค์การบริหารส่วนตำบลหนองไทร และผู้ใช้น้ำทราบทุกๆ ๓ เดือน(๕) ควบคุม ดูแล การทำงานของเจ้าหน้าที่ของกิจการประปา(๖) จัดทำโครงการขอรับการสนับสนุนงบประมาณจากองค์การบริหารส่วนตำบลหนองไทร ในกรณีที่รายได้ของกิจการประปาไม่เพียงพอต่อการดำเนินงาน(๗) แต่งตั้งที่ปรึกษาเพื่อให้คำแนะนำปรึกษาในการบริหารกิจการประปาได้ตามความจำเป็นข้อ๘ บุคคลที่จะได้รับการเลือกตั้งจากสมาชิกผู้ใช้น้ำให้เป็นกรรมการต้องมีคุณสมบัติดังต่อไปนี้(๑) มีสัญชาติไทยและมีอายุไม่ต่ำกว่า ๒๐ ปีบริบูรณ์(๒) มีภูมิลำเนาหรือถิ่นที่อยู่เป็นประจำ และมีชื่ออยู่ในทะเบียนบ้านในหมู่บ้านหรือชุมชนนั้น ๆ ติดต่อกันมาแล้วไม่น้อยกว่า ๑๘๐ วัน และเป็นสมาชิกผู้ใช้น้ำของกิจการประปาหมู่บ้านที่ตนจะดำรงตำแหน่งกรรมการ(๓) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ๙ บุคคลที่มีลักษณะดังต่อไปนี้ต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำให้เป็นกรรมการคือ(๑) เป็นภิกษุ สามเณร นักพรตหรือนักบวช(๒) หูหนวกและเป็นใบ้ซึ่งไม่สามารถอ่านและเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ๑๐ คณะกรรมการมีวาระอยู่ในตำแหน่งคราวละสองปีนับแต่วันเลือกตั้งแต่จะดำรงตำแหน่งติดต่อกันเกินสองวาระไม่ได้ข้อ๑๑ กรรมการพ้นจากตำแหน่ง เมื่อ(๑) ครบวาระการดำรงตำแหน่ง(๒) ตาย(๓) ลาออกโดยยื่นหนังสือลาออกต่อประธานกรรมการ กรณีที่ยังไม่มีประธานกรรมการให้ยื่นหนังสือลาออกต่อนายกองค์การบริหารส่วนตำบลหนองไทร(๔) ไปเสียจากหมู่บ้านหรือชุมชนนั้น(๕) สมาชิกผู้ใช้น้ำมีมติให้ออกด้วยเสียงเกินกึ่งหนึ่งของสมาชิกผู้ใช้น้ำทั้งหมด(๖) ปรากฏภายหลังว่าขาดคุณสมบัติตามข้อ ๘ หรือมีลักษณะต้องห้ามตามข้อ ๙(๗) ต้องโทษจำคุกฐานกระทำความผิดในคดีอาญา ยกเว้นการกระทำความผิดลหุโทษหรือกระทำความผิดโดยประมาท(๘) กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่งข้อ๑๒ กรณีกรรมการว่างลงเพราะเหตุอื่นใดนอกจากครบวาระน้อยกว่าหรือเท่ากับกึ่งหนึ่ง ให้มีการเลือกตั้งกรรมการแทนตำแหน่งที่ว่างภายใน๑๕ วันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนกรณีตำแหน่งที่ว่างลงมีวาระที่เหลือไม่ถึง๑๘๐ วันจะไม่จัดให้มีการเลือกตั้งแทนตำแหน่งกรรมการที่วางก็ได้ข้อ๑๓ ในการประชุมคณะกรรมการต้องมีคณะกรรมการเข้าร่วมประชุมไม่น้อยกว่ากึ่งหนึ่งจึงเป็นองค์ประชุมข้อ ๑๔ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาด และให้ถือว่าเป็นที่สุดข้อ๑๕ ในกรณีที่มีการแต่งตั้งที่ปรึกษาคณะกรรมการให้ที่ปรึกษามีสิทธิเข้าร่วมประชุมและมีสิทธิแสดงความคิดเห็นใด ๆ ก็ได้ แต่ไม่มีสิทธิออกเสียงลงมติข้อ๑๖ ให้ประธานกรรมการส่งรายงานการประชุมให้นายกองค์การบริหารส่วนตำบลหนองไทรทราบภายใน๑๕ วันนับแต่วันประชุมการออกระเบียบ ข้อบังคับของกิจการประปาต้องผ่านความเห็นชอบจากสมาชิกผู้ใช้น้ำอย่างน้อยกึ่งหนึ่งของจำนวนสมาชิกผู้ใช้น้ำหมวด ๓การบริหารกิจการประปาหมู่บ้าน ข้อ๑๗ กิจการประปาเป็นทรัพย์สินขององค์การบริหารส่วนตำบลหนองไทรโดยมอบให้คณะกรรมการดำเนินการบริหารจัดการภายใต้บังคับข้อ ๗ การบริหารกิจการประปาหมู่บ้านให้ดำเนินการไปตามที่คณะกรรมการกำหนดข้อ๑๘ ให้คณะกรรมการคัดเลือกบุคคลเพื่อให้องค์การบริหารส่วนตำบลหนองไทรแต่งตั้งให้เป็นเจ้าหน้าที่ของกิจการประปา โดยมีหน้าที่รับผิดชอบดูแลรักษาระบบประปาให้สามารถจ่ายน้ำประปาได้จัดเก็บค่าน้ำ จัดทำบัญชี และดำเนินการอื่น ๆ ตามที่คณะกรรมการกำหนด โดยให้รับค่าจ้างตามที่คณะกรรมการกำหนด โดยความเห็นชอบขององค์การบริหารส่วนตำบลหนองไทรข้อ๑๙ การออกระเบียบ ข้อบังคับของกิจการประปาจะต้องผ่านความเห็นชอบจากสมาชิกผู้ใช้น้ำอย่างน้อยกึ่งหนึ่งของจำนวนสมาชิกผู้ใช้น้ำโดยจะต้องไม่ขัดหรือแย้งกับข้อบัญญัตินี้ข้อ๒๐ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกทั้งหมดจึงถือว่าครบองค์ประชุมหมวด ๔สิทธิและหน้าที่ของสมาชิกผู้ใช้น้ำ ข้อ๒๑ สมาชิกผู้ใช้น้ำต้องปฏิบัติตามระเบียบข้อบังคับของประปาโดยเคร่งครัดข้อ๒๒ สมาชิกผู้ใช้น้ำต้องร่วมแสดงความคิดเห็นและให้ความร่วมมือในการบริหารของคณะกรรมการบริหารกิจการประปาหมวด ๕สิทธิและหน้าที่ของเจ้าหน้าที่ของกิจการประปา ข้อ๒๓ เจ้าหน้าที่ของกิจการประปา ได้แก่บุคคลที่คณะกรรมการคัดเลือกและเสนอให้องค์การบริหารส่วนตำบลหนองไทรดำเนินการแต่งตั้งเป็นเจ้าหน้าที่ของกิจการประปาหมู่บ้านข้อ๒๔ ให้เจ้าหน้าที่ของกิจการประปาดำเนินการดูแลระบบจ่ายน้ำประปาให้บริการตลอด๒๔ ชั่วโมงข้อ๒๕ ให้เจ้าหน้าที่ของกิจการประปามีหน้าที่รับผิดชอบดูแลซ่อมแซมระบบประปา การจัดเก็บค่าน้ำ การจัดทำบัญชี ดำเนินการอื่น ๆ ไปตามที่คณะกรรมการกำหนดโดยให้รับค่าจ้างตามที่คณะกรรมการกำหนด แต่ต้องไม่เกินที่องค์การบริหารส่วนตำบลหนองไทรกำหนดตามอัตราค่าธรรมเนียมการใช้น้ำและค่าใช้จ่ายอื่นๆ ท้ายข้อบัญญัตินี้หมวด ๖สิทธิและหน้าที่ของเจ้าหน้าที่ของกิจการประปา ข้อ๒๖ ผู้ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการเมื่อได้รับความเห็นยินยอมแล้วจึงจะต่อน้ำให้ได้โดยเจ้าหน้าที่ของการประปา คำขอใช้น้ำประปาให้เป็นไปตามแบบที่กำหนดไว้ท้ายข้อบัญญัตินี้ข้อ๒๗ ผู้ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการพร้อมกับหลักฐานดังต่อไปนี้(๑) สำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐ(๒) สำเนาทะเบียนบ้านคณะกรรมการต้องพิจารณาหลักฐานและแจ้งให้ผู้ยื่นคำขอทราบภายในเจ็ดวันหากคณะกรรมการอนุญาตให้ดำเนินการตามข้อ ๒๖ แต่ถ้าคณะกรรมการมีเหตุขัดข้องหรือไม่อนุญาตให้แจ้งเหตุผลให้ผู้ยื่นคำขอทราบภายใน๓ วัน ทั้งนี้ ผู้ยื่นคำขออาจอุทธรณ์ต่อนายกองค์การบริหารส่วนตำบลหนองไทรได้ภายใน๑๕ วันข้อ๒๘ กรณีระบบประปาชำรุดเสียหาย ให้เป็นหน้าที่ของคณะกรรมการต้องดำเนินการซ่อมแซมและบำรุงรักษาเว้นแต่กรณีการชำรุดเสียหายเกินความสามารถของคณะกรรมการถือเป็นหน้าที่ขององค์การบริหารส่วนตำบลหนองไทรต้องเข้าดำเนินการซ่อมแซมและบำรุงรักษาให้ระบบประปาสามารถใช้การได้อยู่เสมอข้อ ๒๙ การบำรุงรักษาแหล่งน้ำดิบเป็นหน้าที่ขององค์การบริหารส่วนตำบลหนองไทรที่จะต้องดูแลให้มีความสะอาดและมีปริมาณเพียงพอที่จะใช้ผลิตน้ำประปาอยู่เสมอข้อ๓๐ การจ่ายค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ ให้เป็นไปตามที่คณะกรรมการกำหนด แต่ต้องไม่เกินอัตราค่าธรรมเนียมที่องค์การบริหารส่วนตำบลหนองไทรกำหนดตามบัญชีอัตราค่าธรรมเนียมท้ายข้อบัญญัตินี้ข้อ๓๑ การต่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำข้อ๓๒ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้๒๔ ชั่วโมง หรือห่างจากรั้วไม่เกิน ๑ เมตรข้อ๓๓ การกระทำใด ๆ ที่ทำให้ทรัพย์สินของกิจการประปาเสียหายจะโดยเจตนาหรือไม่ก็ตาม ผู้กระทำต้องชดใช้ค่าเสียหายให้แก่การประปาตามจำนวนเงินทั้งหมดและให้คณะกรรมการโดยได้รับมอบหมายจากองค์การบริหารส่วนตำบลหนองไทรพิจารณาแจ้งความดำเนินคดีข้อ ๓๔ หากผู้ใดมีเจตนาจะขโมยน้ำใช้หรือเปลี่ยนแปลง แก้ไขตัวเลขในมาตรวัดน้ำ หรือกระทำการใด ๆ ก็ตาม ที่มีเจตนาขโมยน้ำกิจการประปาจะงดจ่ายน้ำทันทีและต้องเสียค่าปรับให้แก่การประปาตามมติของคณะกรรมการข้อ๓๕ กรณีมีการยกเลิกการใช้น้ำ หรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษรและได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้น จะถือว่ายังเป็นผู้ใช้น้ำอยู่ และจะต้องเสียค่าน้ำตามที่การประปาเรียกเก็บข้อ๓๖ ระยะเวลาในการเก็บค่าน้ำและระยะเวลาการค้างชำระค่าน้ำให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลหนองไทรหมวด ๗การเงินและการบัญชี ข้อ๓๗ ระบบประปาหมู่บ้านอาจมีรายได้ดังนี้(๑)เงินค่าน้ำ(๒)เงินค่าธรรมเนียม เงินค่าปรับ(๓)เงินบริจาค(๔)เงินที่ได้รับการอุดหนุนจากองค์การบริหารส่วนตำบลหนองไทรหรือหน่วยงานราชการอื่นข้อ๓๘ ระบบประปาหมู่บ้านอาจมีรายจ่ายดังนี้(๑) รายจ่ายในการดำเนินการเกี่ยวกับระบบผลิตน้ำ การจ่ายน้ำประปาการบำรุงรักษาซ่อมแซม การขยายกิจการประปา(๒)รายจ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุ อุปกรณ์(๓)ค่าใช้จ่ายอื่น ๆ ที่คณะกรรมการกำหนดโดยความเห็นชอบขององค์การบริหารส่วนตำบลหนองไทรเช่น ค่าเบี้ยประชุม ค่าตอบแทนกรรมการ ค่าเดินทาง ค่าที่พัก และค่าธรรมเนียมลงทะเบียนของคณะกรรมการที่ได้ดำเนินการไปเพื่อหน้าที่ของคณะกรรมการข้อ๓๙ เงินของกิจการประปาจะต้องนำฝากธนาคารในนามของการประปาทั้งจำนวนภายในวันที่มีรายได้คณะกรรมการหรือผู้ที่ได้รับมอบหมายให้เก็บเงินของกิจการประปาต้องน้ำเงินรายได้ฝากธนาคารในนามกิจการประปาโดยประธานเหรัญญิก หรือผู้ได้รับมอบหมาย ถ้าหากฝากไม่ทันให้นำฝากธนาคารในวันทำการถัดไปทั้งจำนวนหากมีความจำเป็นต้องเก็บรักษาเงินไว้จ่ายกรณีเร่งด่วน ให้เป็นไปตามที่คณะกรรมการกำหนดโดยความเห็นชอบจากองค์การบริหารส่วนตำบลหนองไทรทั้งนี้ในท้องที่ใดไม่มีธนาคารในพื้นที่ ให้นำฝากคณะกรรมการเก็บรักษาเงินขององค์การบริหารส่วนตำบลหนองไทรข้อ๔๐ การเบิกจ่ายเงินของกิจการประปาหมู่บ้านต้องลงลายมือชื่อในการเบิกจ่ายเงินอย่างน้อยสองในสามของจำนวนผู้มีอำนาจเบิกจ่ายให้คณะกรรมการกำหนดตัวบุคคลในคณะกรรมการเป็นผู้มีอำนาจจ่ายเงินของกิจการประปาหมู่บ้านไม่น้อยกว่าสองคนข้อ๔๑ รูปแบบการทำบัญชี การเปิดบัญชี และข้อกำหนดอื่นๆ เพิ่มเติมที่เกี่ยวข้องกับด้านการเงิน การพัสดุของคณะกรรมการให้เป็นไปตามที่องค์การบริหารส่วนตำบลหนองไทรกำหนดข้อ๔๒ ให้คณะกรรมการจัดทำบัญชีรายได้และรายจ่ายของกิจการประปาหมู่บ้านและรายงานผลให้ผู้บริหารท้องถิ่นทราบอย่างน้อยเดือนละ๑ ครั้งองค์การบริหารส่วนตำบลหนองไทรสามารถเข้าตรวจสอบบัญชีและรายจ่ายตามวรรคหนึ่งได้ตลอดระยะเวลาตามที่เห็นสมควรหากพบข้อบกพร่องเมื่อแจ้งคณะกรรมการแล้วให้คณะกรรมการดำเนินการแก้ไขให้ถูกต้องหมวด ๘บทกำหนดโทษ ข้อ๔๓ ผู้ใดกระทำการใด ๆ ที่ก่อให้เกิดความเสียหายแก่กิจการประปาหมู่บ้านและไม่ยอมชดใช้ค่าเสียหายค่าปรับหรือค่าธรรมเนียมอื่น ๆ ตามที่คณะกรรมการกำหนดต้องระวางโทษปรับไม่เกินหนึ่งพันบาทประกาศ ณ วันที่๖ กุมภาพันธ์ พ.ศ. ๒๕๖๐ศักดิ์ชายไชยชำนินายกองค์การบริหารส่วนตำบลหนองไทร[เอกสารแนบท้าย]๑.บัญชีอัตราค่าธรรมเนียมท้ายข้อบัญญัติองค์การบริหารส่วนตำบลหนองไทร เรื่อง การบริหารกิจการและบำรุงรักษาระบบประปาหมู่บ้านพ.ศ. ๒๕๖๐(ดูข้อมูลจากภาพกฎหมาย)ปุณิกา/จัดทำ๒๘กุมภาพันธ์ ๒๕๖๒[๑] ราชกิจจานุเบกษา เล่ม ๑๓๕/ตอนพิเศษ๑๑๒ ง/หน้า ๙/๑๘ พฤษภาคม ๒๕๖๑